দুশো ফুট নীচে নদীর খাত। আর কি তীব্রগতিতে জল পড়ছে সেই অশ্বখুরাকৃতি ফল্‌স থেকে। এবার কেনেডিয়ান ফল্‌সের ধারে গিয়ে দূর থেকে ওপারের টরন্টো শহরকে একঝলক দেখে নেওয়া। এবার যাত্রা কেভ অফ দ্যা উইন্ডস- এর দিকে। হলুদ "পঞ্চ" পরে কেভ অফ দ্যা উইন্ডস এ যায় । সেটা জলপ্রপাতের পেছন দিকে। গুহার মত একটা জায়গা দিয়ে ঢুকে এলিভেটরে নেমে গিয়ে আবার উঠে যেতে হবে সিঁড়ি বেয়ে । জলপ্রপাতের কুড়ি ফুট কাছাকাছি যাওয়া যায়। প্রচন্ড বাতাসিয়া সেই স্থান। একে বলে কেভ অফ দ্যা উইন্ডস। প্রত্যেক জায়গায় যেতে গেলে টিকিট কেটে ঢুকতে হয়। । আবারো সেই ভয়ঙ্কর গুরুগম্ভীর রূপ। শুধু জল আর জল। জলের আয়তনের দিক থেকে নায়াগ্রা ফলস হল বিশ্বের মধ্যে একাদশতম জলপ্রপাত।